wickkiey/tamil-wikipedia-markdown huggingface dataset:
# கும்பகோணம் கரும்பாயிர விநாயகர் கோயில்



## இருப்பிடம்
கும்பகோணத்தில் உள்ள விநாயகர் கோயில்களில் இதுவும் ஒன்று. இக்கோயில் கும்பேஸ்வரர் கோயில் திருமஞ்சன வீதியில் உள்ளது. இக்கோயிலுக்கு அருகே வராகப்பெருமாள் கோயில் உள்ளது.  

## பழைய பெயர்
முன்னர் இக்கோயில் வராகப்பிள்ளையார் கோயில் என்றழைக்கப்பட்டது. ஆதி கும்பேஸ்வரர் ஆலயத்துக்கு அருகில் வடதிசையில் இந்த கரும்பாயிரம் விநாயகர் ஆலயம் அமைந்துள்ளது. ஆதி காலத்தில் வராகப் பிள்ளையார் என்றும் பின்னர் கரும்பாயிரம் விநாயகர் ஆனது. ஹிரண்யாட்சன் பூமாதேவியை சுருட்டி எடுத்து கொண்டு போய் பாதாளத்தில் மறைத்து வைத்தான். அப்போது மகாவிஷ்ணுவானவர் வராக அவதாரம் எடுத்து செல்வதற்குமுன் கும்பேஸ்வரர் கோவிலுக்கு வடக்கில் பூவராக தீர்த்தம் என்னும் குளத்தை அமைத்து அதன் கரையில் விநாயகரை பிரதிஷ்டை செய்து தீர்த்ததில் நீராடி விநாயகரை வணங்கி சென்றார் காரியம் சுபமானது. மீண்டும் வந்து விநாயகரை வழி பட்டு சிறப்பு செய்தார் விஷ்ணு. இதுவே வராக பிள்ளையார் உருவான வரலாறு.  

## தல வரலாறு
ஒரு காலத்தில் கும்பேசப்பெருமானைத் தரிசிக்க வந்த முனிவர்களுடன் ஒரு கரும்பு வியாபாரியும் ஆயிரம் கரும்புகளுடன் வராகக்குளக்குரையில் வந்து தங்கினான். அங்கிருந்த விநாயகர் அந்தணச்சிறுவன்வேடங்கொண்டு அந்த வியாபாரியிடம் சென்று தனக்கு ஒரு கரும்பு கொடுக்கும்படி கேட்டார். அவன் கொடுக்க மறுக்கவே அச்சிறுவன் (விநாயகர்) ஒரு கரும்பைப் பிடித்து இழுக்கவே அதனால் கோபங்கொண்ட வியாபாரி, விநாயகராகிய சிறுவனை அடிப்பதற்குத் துரத்திக்கொண்டு செல்ல, அப்போது சிறுவன் மேற்படி விநாயகர் கோயிலுக்குள் ஓடி மறைந்துவிட்டான். பிறகு வியாபாரியின் ஆயிரம் கரும்புகளும் சாரமற்றுச் சக்கை போல் ஆகிவிட்டன. இதை அறிந்த வியாபாரி வருந்தி விநாயகரிடம் வேண்டி நின்றான். அப்போது விநாயகர், அந்த ஆயிரம் கரும்புகளுக்கும் மீண்டும் சாரத்தைக் கொடுத்தார். அதுமுதல் அவருக்கு கரும்பாயிரம் பிள்ளையார் என்ற பெயர் ஏற்பட்டது.  

இக்கோயில் பற்றி திருக்குடந்தைப்புராணம் போற்றுவதைக் கீழ்க்கண்ட பாடலில் காணலாம்.  

“அருகரும்புத் தரும்வியப்ப அவனியொரு  

கோட்டுநுனி அமைத்துத் தீயோர்  

திருகரும்புக் கிடங்கொடாச் செங்கண்வரி  

கமும்கிழத் தேதே யென்று  

வருகரும்புட் குலமுழக்கு மலர்க்கேழற்  

புனற் கோட்டார் வணிகன் பாங்கர்  

ஒருகரும்புக் காயிரங்கொண் டுறுகரும்பா  

யிரக்களிற்றை உளங்கொள்வோமே“
# ராம் சந்திர தத்தர்

ராமகிருஷ்ண பரமஹம்சரின் இல்லறச்சீடரான **ராம் சந்திர தத்தர்** 1851 அக்டோபர் 30 ஆம் தேதி கல்கத்தாவில் பிறந்தவர். இவரது பெற்றோர் நரசிம்ம பிரசாத் தத்தர், துளசிமணி. ராமசந்திரர் அறிவியல் படித்தவராதலால் தாம் உண்மையென்று கருதியவற்றைக் கடைபிடிப்பதில் மிகுந்த உறுதி கொண்டிருந்தார். சுய முயற்சியால் இவர் கண்டுபிடித்த ரத்தப் போக்கு நோயைக் குணப்படுத்தும் மூலிகை மருந்தை அரசாங்கம் அங்கீகரித்ததால் புகழ் பெற்று இங்கிலாந்து வேதியியல் அறிஞர் சபையில் உறுப்பினராகவும் அங்கீகரிக்கப்பட்டார். கல்கத்தா மருத்துவக் கல்லூரியில் ராணுவ மருத்துவ மாணவர்களுக்கு வகுப்புகள் எடுத்தார்.  
நாத்திகத்தின் மீது மிகுந்த ஈடுபாட்டினை ஐந்து வருடங்கள் கொண்டிருந்தார். தமது இளம் வயது மகளின் மறைவிற்குப் பின்னர் பிரம்ம சமாஜம், கிறிஸ்தவம், இந்து மதப் பிரிவுகளைச் சேர்ந்த தலைவர்களை சந்தித்து தம் சந்தேகங்களை தீர்க்க முயன்றார். 1879 நவம்பர் 13 ஆம் தேதி ராமகிருஷ்ண பரமஹம்சரை சந்தித்தார்.
# துர்க்கா சரண நாகர்



ராமகிருஷ்ண பரமஹம்சரின் சீடரான துர்க்கா சரண நாகர் கிழக்கு வங்காளத்தின் (தற்போதைய வங்களாதேசம்) தேவ்போக்கில் 1846 ஆகஸ்டு 21இல் பிறந்தார். இவரது தந்தை தீனதயாள். ஹோமியோபதி மருத்துவரான துர்க்கா சரண நாகர் தமது அசாதாரணமான ஆளுமைக் குணத்தால் நாக மகாசயர் என்றழைக்கப்பட்டார்.(மகாசயர்=பெரியவர்).  
இவர், சுவாமி விவேகானந்தரால் ’உலகம் முழுவதும் சுற்றி வந்தும் நாக மஹாசயரைப் போன்ற மகானை எங்குமே பார்க்கவில்லை” என்று குறிப்பிடப்பட்டவர்.  

ஐம்பது வருடங்களுக்கு ஒருமுறை வரும் அர்த்தோதய யோகம் (மஹாவாருணி யோகம்) எனும் புனித நாளன்று இவரது தந்தை புனித நீராடி வழிபட கங்கைக்கு தன்னை அழைத்துச் செல்லச் சொன்னார்.நாக மகாசயரோ "உண்மையான பக்தியிருந்தால் கங்கா தேவி அவனது வீடு தேடி வந்து அருள்புரிவாள்" என்று பதில் கூறினார். நாகமகாசயரின் கூற்றுப்படியே அர்த்தோதய யோக தினத்தன்று நாகமகாசயரின் வீட்டு முற்றத்தின் தென் கிழக்கு மூலையில் கங்கை நீரூற்று தோன்றியது.கிராம மக்களும் அந்த கங்கா நீரூற்றில் நீராடினர். பின்னாளில் இந்நிகழ்வு பற்றி கேள்விப்பட்ட சுவாமி விவேகானந்தர் "நாக மகாசயரைப் போன்ற மகான்களுக்கு எதுவும் சாத்தியமே; தங்களின் திட சங்கல்பத்தால் மனிதர்களுக்கு கணப்பொழுதில் முக்தி அளிக்க வல்லவர்கள் அவர்கள்" என்று குறிப்பிட்டார்.
# மகேந்திரநாத் குப்தர்



ராமகிருஷ்ண பரமஹம்சரின் இல்லறச்சீடரான **மகேந்திர நாத் குப்தர்** ’ஸ்ரீராமகிருஷ்ணரின் அமுதமொழிகள்’ நூலின் ஆசிரியர். இவர் 1854 ஜுலை 14 ஆம் தேதி கல்கத்தாவில் பிறந்தார். இவர் தேதி, நேரம் உட்பட எழுதி வைத்த நாட்குறிப்புகளின் தொகுப்பே ஸ்ரீராமகிருஷ்ணரின் அமுதமொழிகள்’ என்னும் நூல். இவர் பிரம்ம சமாஜத் தலைவர் கேசவ சந்திர சேனின் உறவுப் பெண்ணான நிகுஞ்ச தேவியை திருமணம் செய்தவர். கல்கத்தா பள்ளிகளில் தலைமை ஆசிரியராகப் பணியாற்றியவர். 1882 பிப்ரவரியில் ராமகிருஷ்ண பரமஹம்சரை சந்தித்தார். அப்போது ஈசுவர சந்திர வித்தியாசாகரின் சியாம் பஜார் கிளைப் பள்ளியில் தலைமை ஆசிரியராக இருந்தார். ம- என்பது இவரது பெயரின் சுருக்கமாகவும் புனைப்பெயராகவும் அமைந்தது. அமுதமொழிகளில் இவர் மாஸ்டர் என்று அழைக்கப்பட்டது குறிப்பிடப்பட்டுள்ளது.
# தி வின்ஸ்டீன் கம்பெனி



**தி வின்ஸ்டீன் கம்பெனி** இது ஒரு அமெரிக்க நாட்டு ஒரு முக்கியமான திரைப்பட ஸ்டுடியோ நிறுவனமாகும். இந்த நிறுவனம் மார்ச் 10, 2005ஆம் ஆண்டு நியூயார்க் நகரம் அமெரிக்காவில், பாப் வெய்ன்ஸ்டீன் மற்றும் ஹார்வே வெயின்ஸ்டீனால் துவங்கப்பட்டது. இந்த நிறுவனம் பிரானா 3டி, வாம்பயர் அகாடமி உள்ளிட்ட பல திரைப்படங்களை விநியோகம் செய்துள்ளது.
# ஓபன் ரோட் பிலிம்ஸ்



**ஓபன் ரோட் பிலிம்ஸ்** அல்லது ஒஆர்எப் இது ஒரு அமெரிக்க நாட்டு திரைப்படங்களை விநியோகம் செய்யும் நிறுவனமாகும். இந்த நிறுவனம் மார்ச் 28, 2011ஆம் ஆண்டு துவங்கப்பட்டது. இதன் தலைமையகம் ஹாலிவுட், கலிபோர்னியாவில் அமைந்துள்ளது. இந்த நிறுவனம் சபோடேஜ், எ ஹாண்டட் ஹவுஸ் 2 உள்ளிட்ட பல திரைப்படங்களை விநியோகம் செய்துள்ளது.
# சும்மிட் என்டேர்டைன்மென்ட்



**சும்மிட் என்டேர்டைன்மென்ட் எல்எல்சி** இது ஒரு அமெரிக்க நாட்டு திரைப்படங்களை விநியோகம் செய்யும் நிறுவனமாகும். இதன் துணை நிறுவனம் லயன்ஸ் கேட் என்டேர்டைன்மென்ட் ஆகும். இந்த நிறுவனம் 1991ஆம் ஆண்டு துவங்கப்பட்டது. இதன் தலைமையகம் யுனிவர்சல் சிட்டி, கலிபோர்னியாவிலும், சர்வதேசத் தலைமையகம் இலண்டனிலும் அமைந்துள்ளது.  

## திரைப்படங்கள்
விநியோகம் செய்த சில திரைப்படங்கள்:  
| வெளியீடு | திரைப்படம் | குறிப்புகள் |
| --- | --- | --- |
| டிசம்பர் 14, 2001 | வனிலா ஸ்கை | இணை தயாரிப்பு பாரமவுண்ட் பிக்சர்ஸ் / வாக்னர் புரொடக்ஷன்ஸ் மற்றும் வினைல் பிலிம்ஸ் |
| மே 24, 2002 | இன்சாம்னியா | இணை தயாரிப்பு வார்னர் புரோஸ். |
| ஜூன் 7, 2005 | மிஸ்டர் & மிசஸ் ஸ்மித் |  |
| ஆகஸ்ட் 26, 2005 | தி பிரதர்ஸ் கிரிம் |  |
| நவம்பர் 21, 2008 | ட்விலைட் |  |
| ஜூன் 26, 2009 | த ஹர்ட் லாக்கர் | இணை தயாரிப்பு பாரமவுண்ட் பிக்சர்ஸ் / வாக்னர் புரொடக்சன்ஸ் மற்றும் வினைல் பிலிம்ஸ் |
| நவம்பர் 20, 2009 | தி ட்விலைட் சாகா: நியூ மூன் |  |
| ஜூன் 30, 2010 | தி ட்விலைட் சாகா: எக்ளிப்ஸ் |  |
| செப்டம்பர் 30, 2011 | 50/50 |  |
| நவம்பர் 18, 2011 | தி ட்விலைட் சாகா: பிரேக்கிங் டான் - பார்ட் 1 |  |
| நவம்பர் 16, 2012 | தி ட்விலைட் சாகா: பிரேக்கிங் டான் - பார்ட் 2 |  |
| பிப்ரவரி 1, 2013 | வார்ம் பாடிஸ் |  |
| பிப்ரவரி 22, 2013 | ஸ்னிச் |  |
| ஜூலை 19, 2013 | ரெட் 2 |  |
| நவம்பர் 1, 2013 | எண்டர்ஸ் கேம் |  |
| ஜனவரி 10, 2014 | த லெஜண்டு ஒப் ஹெர்குலிஸ் |  |
| மார்ச் 21, 2014 | டைவர்ஜென்ட் |  |
| ஏப்ரல் 11, 2014 | டிராப்ட் டே |  |
| ஏப்ரல் 18, 2014 | டிரான்சன்டன்ஸ் |  |
| மே 9, 2014 | டார்சான் |  |
| ஆகஸ்ட் 8, 2014 | ஸ்டேப் அப் ஆல் இன் |  |
| அக்டோபர் 24, 2014 | ஜோன் விக் |  |
| மார்ச் 20, 2015 | டைவர்ஜென்ட் 2 |  |
| ஏப்ரல் 17, 2015 | சைல்ட் 44 |  |
| அக்டோபர் 2, 2015 | ஃப்ரீஹெல்ட் |  |
| அக்டோபர் 23, 2015 | தி லாஸ்ட் விட்ச் ஹண்டர் |  |
| பிப்ரவரி 26, 2016 | எகிப்து காட்ஸ் |  |
| மார்ச் 18, 2016 | அலெஜியண்ட் 3 |  |
| ஏப்ரல் 15, 2016 | கிரிமினல் |  |
| ஜூன் 10, 2016 | ஜீனியஸ் |  |
| ஜூலை 8, 2016 | ராக் டாக் | } |
# கும்பகோணம் பகவத் விநாயகர் கோயில்



**பகவத் விநாயகர் கோயில்** என்பது தமிழ்நாடு மாநிலத்தில் தஞ்சாவூர் மாவட்டத்தின் கும்பகோணம் பகுதியிலுள்ள ஒரு பிள்ளையார் கோயில் ஆகும்.  

## இருப்பிடம்
கும்பகோணத்தில் உள்ள விநாயகர் கோயில்களில் இதுவும் ஒன்று. இக்கோயில் நாகேஸ்வரர் கோயில் திருமஞ்சன வீதியில் உள்ளது. இக்கோயிலை பகவத் விநாயகர் கோயில் என்றும் பகவ விநாயகர் கோயில் என்றும் அழைக்கின்றனர். முச்சந்தி பாதாளகாளியம்மன் கோயில், யானையடி அய்யனார் கோயில், ஜெகந்நாதப்பிள்ளையார் கோயில், படைவெட்டி மாரியம்மன் கோயில் ஆகிய கோயில்களும் உள்ளன.  

## மூலவர்
இக்கோயிலில் மூலவராக விநாயகப்பெருமான் உள்ளார்.  

## பௌத்தம் தொடர்பு
வரலாற்றறிஞர் மயிலை சீனி.வேங்கடசாமி, நாகேசுவரசுவாமித் திருமஞ்சன வீதியில் உள்ள ஒரு விநாயகர் கோயிலில் பகவரிஷி என்னும் பெயருள்ள ஒரு புத்தர் உருவம் இருக்கிறது என்றும், பவன் என்பது புத்தர் பெயர்களில் ஒன்று, புத்தருக்கு விநாயகன் என்னும் பெயர் உண்டென்று நிகண்டுகள் கூறுகின்றன என்றும், புத்தர் கோயில்கள் பல பிற்காலத்தில் விநாயகர் கோயில்களாகக்கப்பட்டன என்றும், இங்குள்ள விநாயகர் கோயிலும் அதில் உள்ள புத்தர் உருவம் இதற்குச் சான்றாகும் என்றும் கூறுகிறார்.  

## களப்பணி
இக்கோயிலில் மயிலை சீனி வேங்கடசாமி கூறிய புத்தர் சிலை காணப்படவில்லை. அங்குள்ள சிலை பகவத் அல்லது பகவ முனிவர் என்பவருடைய சிலையாகும். புத்தர் சிலைக்குரிய கூறுகள் இச்சிலையில் காணப்படவில்லை.  

## குடமுழுக்கு
2006இல் இக்கோயிலில் குடமுழுக்கு நடைபெற்றுள்ளது. 2016இல் நடைபெறவுள்ள மகாமகத் திருவிழாவின் காரணமாக இக்கோயிலில் குடமுழுக்கு நடத்த 22.2.2015 ஞாயிற்றுக்கிழமை ஏற்பாடுகள் தொடங்கப்பட்டு, பாலாலயம் நடைபெற்றது. அக்டோபர் 26, 2015இல் குடமுழுக்கு நடைபெற்றது.
# மன்னார்குடி ஈசுவரன்


**மன்னார்குடி ஈசுவரன்** (பிறப்பு:1 ஏப்ரல் 1947) தமிழகத்தைச் சேர்ந்த மிருதங்க இசைக் கலைஞர் ஆவார்.  

## இசைப் பயிற்சி
மன்னார்குடி ஈசுவரனின் தந்தையாராகிய அப்பையா தீக்சிதர், சமசுகிருத மொழியில் வித்தகராவார். ஈசுவரன் தனது ஆரம்பகால மிருதங்க இசைப் பயிற்சியை குனிசேரி கிருஷ்ணமணி ஐயரிடம் பெற்றார். அதன்பிறகு பாலக்காடு கே. குஞ்சுமணி ஐயரிடமும், குருவாயூர் ஜி. துரையிடமும் தொடர்ந்து கற்கும் வாய்ப்பு கிடைத்தது.  

## இசைப் பணி
1958ஆம் ஆண்டில் தி. பசுபதி என்பவரின் வாய்ப்பாட்டு இசை நிகழ்ச்சிக்கு மிருதங்கம் வாசித்ததே மன்னார்குடி ஈசுவரனின் முறைப்படியான மேடை அரங்கேற்றமாகும். அனைத்திந்திய வானொலியின் திருச்சி நிலையத்திலும், சென்னை நிலையத்திலும் உயர்நிலை வாத்தியக் கலைஞராக பணியாற்றியுள்ளார். இவரின் மாணவர்களுள் குறிப்பிடத்தக்கவர்கள் அசுவின் சிறிதரன், முத்ரா பாஸ்கர் ஆகியோராவர்.  

## விருதுகள்
- கலைமாமணி விருது, வழங்கியது: தமிழ்நாடு அரசு
- சங்கீத நாடக அகாதமி விருது, 2008. வழங்கியது: சங்கீத நாடக அகாதமி
- சங்கீத சூடாமணி விருது, 2014
- மகாராஜபுரம் விஸ்வநாத ஐயர் விருது
# 2014 தாய்வான் எரிவாயுக் குழாய் வெடிப்பு


**2014 கவ்சியூங் எரிவாயுக் குழாய் வெடிப்பு** (*2014 Kaohsiung gas explosions*) என்பது 2014 சூலை 31 இரவு 8:46 மணிக்கு தாய்வானில் தென்பகுதி நகரமான கவ்சியூங்கில் தொடர்ச்சியாக நிகழ்ந்த எரிவாயு வெடி விபத்தாகும். இந்த எரிவாயு வெடி விபத்தில் 25 பேர் கொல்லப்பட்டனர். 271 பேர் காயமடைந்தனர்.  

## வெளியிணைப்புகள்
# நெய்யாற்றின்கரை சட்டமன்றத் தொகுதி

நெய்யாற்றின்கரை சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது திருவனந்தபுரம் மாவட்டத்தில் அமைந்துள்ளது.  

## ஊராட்சிகளும் நகராட்சிகளும்
- நெய்யாற்றின்கரை நகராட்சி
- அதியன்னூர் ஊராட்சி
- காரோடு ஊராட்சி
- செங்கல் ஊராட்சி
- குளத்தூர் ஊராட்சி
- திருபுறம் ஊராட்சி

2011-ஆம் ஆண்டில் இருந்து, ஆர். செல்வராஜ் என்பவர் சட்டமன்ற உறுப்பினராகா உள்ளார். .
# சிற்றாரிப்பறம்பு

**சிற்றாரிப்பறம்பு** என்பது இந்திய மாநிலமான கேரளாவில் கண்ணூர் மாவட்டத்தில் தலசேரி வட்டத்தில் உள்ள ஒரு ஊராட்சி ஆகும். இது கூத்துபறம்பு மண்டலத்திற்கு உட்பட்டது. . படுவிலாயி, பாதிரியாட் ஆகிய ஊர்களைக் கொண்டது. கூத்துபறம்பு சட்டமன்றத் தொகுதிக்கு உட்பட்டது..  

## வார்டுகள்
இது 20 வார்டுகளைக் கொண்டுள்ளது.  
- வண்ணாத்திமூலை
- மானந்தேரி
- பூவத்தின்கீழில்
- சிற்றாரிபறம்பு
- மண்ணந்தறை
- அரீக்கரை
- ஞாலில்
- முடப்பத்தூர்
- வட்டோளி
- இடும்பை
- மெற்றோளி
- தொடீக்களம்
- பூழியோடு
- கண்ணவம்

## சுற்றியுள்ள ஊர்கள்
- வடக்கு: மாலூர்
- மேற்கு: மாங்காட்டிடம், கூத்துபறம்பு
- தெற்கு: பாட்யம்
- கிழக்கு: கோளயாடு
# சப்பாரப்படவு

**சப்பாரப்படவு** என்பது கேரளத்தின் கண்ணூர் மாவட்டத்திற்கு உட்பட்ட தளிப்பறம்பு வட்டத்தில் உள்ள ஒரு ஊராட்சி ஆகும். இது தளிப்பறம்பு மண்டலத்திற்கு உட்பட்டது. இது கூவேரி, தமிரி, வெள்ளாடு ஆகிய ஊர்களைக் கொண்டது. வடக்கில் ஆலக்கோடும், கிழக்கில் நடுவில்லும், தெற்கில் குறுமாத்தூரும்‍, பரியாரமும், மேற்கில் பரியாரமும், கடன்னப்பள்ளி-பாணப்புழையும், எரமம்-கூற்றூரும் அமைந்துள்ளன. .  

## வார்டுகள்
- பெரும்படவு
- எருவாட்டி
- கரிங்கயம்
- தடிக்கடவு
- மணாட்டி
- குட்டிக்கரி
- கருணாபுரம்
- மங்கரை
- அம்மங்குளம்
- சப்பாரப்படவு
- படப்பேங்கடு
- சாந்திகிரி
- கூவேரி
- ராமபுரம்
- தேறண்டி
- கொட்டக்கானம்
- எடக்கோம்
- விமலசேரி

## இணைப்புகள்
- சப்பாரப்படவு ஊராட்சி
# குறுமாத்தூர்

**குறுமாத்தூர்** என்பது கேரளத்தின் கண்ணூர் மாவட்டத்தில் உள்ள கண்ணூர் வட்டத்தில் உள்ள ஒரு ஊராட்சி ஆகும். இது தளிப்பறம்பு மண்டலத்திற்கு உட்பட்டது. குறுமாத்தூர், பன்னியூர் ஆகிய ஊர்களைக் கொண்டது. இது 50.79 சதுர கிலோமீட்டர் பரப்பளவைக் கொண்டது. வடக்கில் சப்பாரப்படவு, செங்களாயி ஊராட்சிகளையும், கிழக்கில் செங்களாயி, மய்யில் ஆகிய ஊராட்சிகளும், தெற்கில் மய்யில் ஊராட்சியும், தளிப்பறம்பு நகராட்சியும், மேற்கில் தளிப்பறம்பு நகராட்சியும், பரியாரம் ஊராட்சியும், சப்பாரப்படவு ஊராட்சியும் அமைந்துள்ளன. .  

## வார்டுகள்
இது 16 வார்டுகளைக் கொண்டது.  
- காரகொடி
- காலிகடவு
- கூனம்
- வைத்தல
- குறுமாத்தூர்
- சொறுக்களை
- புல்லாஞ்ஞியோடு
- முண்டேரி
- வடக்காஞ்சேரி
- பாறாடு
- செப்பனூல்
- முய்யம்
- பாணக்காடு
- சவனப்புழை
- பூமங்கலம்
- மழூர்
- பன்னியூர்

## இணைப்புகள்
- குறுமாத்தூர் ஊராட்சி
# செங்களாயி ஊராட்சி

கேரளத்தின் கண்ணூர் மாவட்டத்தில் தளிப்பறம்பு வட்டத்தில் **செங்களாயி ஊராட்சி** அமைந்துள்ளது. இது தளிப்பறம்பு மண்டலத்திற்கு உட்பட்டது. செங்கலை, சுழலி ஆகிய ஊர்களைக் கொண்டது. இது 67.33 சதுரகிலோமீட்டர் பரப்பளவைக் கொண்டது. கிழக்கில் ஸ்ரீகண்டாபுரம் ஊராட்சியும், மேற்கில் குறுமாத்தூர் ஊராட்சியும், வடக்கில் நடுவில், சப்பாரப்படவு ஆகிய ஊராட்சிகளும், தெற்கில் வளபட்டணம் ஆறும் உள்ளன..  

## வார்டுகள்
- குளத்தூர்
- கண்ணாடிப்பறை
- பயட்டுயால்
- சால்வயல்
- மம்மலத் கரி
- சுழலி
- நிடவாலுர்
- குண்டங்கை
- செங்களாயி
- பரிப்பாயி
- செங்களாயி தெற்கு
- பெருங்குன்னு
- கொய்யம்
- பேரிந்தெலேரி
- தெர்லாயி
- மணக்காடு
- தட்டேரி
- முண்டதடம்

## இணைப்புகள்
- செங்களாயி ஊராட்சி
# அம்பலப்புழை வட்டம்

**அம்பலப்புழை வட்டம்**, கேரளத்தின் ஆலப்புழை மாவட்டத்தில் உள்ள ஆறு வட்டங்களில் ஒன்று. இதன் தலைமையகம் ஆலப்புழை நகரில் உள்ளது. செங்கன்னூர், சேர்த்தலை, கார்த்திகப்பள்ளி, குட்டநாடு, மாவேலிக்கரை ஆகியன இந்த மாவட்டத்திற்கு உட்பட்டவை. இந்த வட்டத்திற்குள் 10 ஊராட்சிகள் உள்ளன.  

## ஊராட்சிகள்

## சுற்றியுள்ள இடங்கள்
- வடக்கு --
- கிழக்கு --
- தெற்கு --
- மேற்கு --
# சேர்த்தலை வட்டம்

கேரளத்தின் ஆலப்புழை மாவட்டத்தில் ஆறு வட்டங்களில் சேர்த்தலை வட்டமும் ஒன்று. இதன் தலைமையகம் சேர்த்தலையில் உள்ளது. அம்பலப்புழை, செங்கன்னூர், கார்த்திகப்பள்ளி, குட்டநாடு, மாவேலிக்கரை ஆகியவை பிற வட்டங்கள். இந்த வட்டத்தில் 10 ஊராட்சிகள் உள்ளன.  

## சுற்றியுள்ளவை

- வடக்கு -- கைதப்புழை ஏரி
- கிழக்கு -- வேம்பநாட்டு ஏரி
- தெற்கு -- அம்பலப்புழை வட்டம்
- மேற்கு -- அரபிக்கடல்

## ஊராட்சிகள்

- அரூர்
- அரூகுற்றி
- எழுபுன்ன
- கோடந்துருத்து
- துறவூர்
- பெரும்பளம்
- சேன்னம் பள்ளிப்புறம்
- பட்டணக்காடு ஊராட்சி
- வயலார் ஊராட்சி
- தைக்காட்டுசேரி ஊராட்சி
- கஞ்ஞிக்குழி
- தண்ணீர்முக்கம் ஊராட்சி
- முஹம்மா ஊராட்சி

## ஊர்கள்
இந்த வட்டத்திற்கு உட்பட்ட ஊர்கள் கீழே தரப்பட்டுள்ளன.  
| எண் | பெயர் |  |
| --- | --- | --- |
| 1 | சேர்த்தலை வடக்கு |  |
| 2 | சேர்த்தலை தெற்கு |  |
| 3 | எழுபுன்னை |  |
| 4 | கடக்கரப்பள்ளி |  |
| 5 | கோடந்துருத்து |  |
| 6 | குத்தியதோடு |  |
| 7 | மாராரிக்குளம் வடக்கு |  |
| 8 | பள்ளிப்புறம் |  |
| 9 | பாணாவள்ளி |  |
| 10 | பட்டணக்காடு |  |
| 11 | பெரும்பளம் |  |
| 12 | தைக்காட்டுசேரி |  |
| 13 | துறவூர் தெக்கு |  |
| 14 | வயலாறு |  |
| 15 | கஞ்ஞிக்குழி |  |
| 16 | தண்ணீர்முக்கம் வடக்கு | } |
# குட்டநாடு வட்டம்

**குட்டநாடு வட்டம்**கேரளத்தின் ஆலப்புழை மாவட்டத்தில் உள்ள ஆறு வட்டங்களில் ஒன்றாகும். இதன் தலைமையகம் மங்கொம்பில் உள்ளது. அம்பலப்புழை, செங்ஙன்னூர், கார்த்திகப்பள்ளி, சேர்த்தலை, மாவேலிக்கரை ஆகியவை ஆலப்புழை மாவட்டத்திற்கு உட்பட்ட பிற வட்டங்கள். இந்த வட்டத்தில் பத்து ஊராட்சிகள் உள்ளன.  

## ஊராட்சிகள்
- தகழி
- ராமங்கரி
- புதுக்கரி
- கைப்புழை
- குமரகம்
- முட்டார்
- எடத்வா
- மாம்புழக்கரி
- நீலம்பேரூர்
- கைனாடி
- காவாலம்
- புளிங்குன்னு
- வெளியநாடு
- தலவடி
- சங்கங்கரி
- சம்பக்குளம்
- நெடுமுடி
- மூன்னாட்டுமுகம்
- மேல்பாடம்
- பாயிப்பாடு
- காரிச்சால்
- ஆயப்பறம்பு
- வேணாட்டுகா‍டு
- காயல்புறம்
- மங்கொம்பு
- மணலடி
- கொடுப்புன்னை
- புல்லங்காடி
# பிரதீப் சக்கரவர்த்தி


**பிரதீப் சக்கரவர்த்தி** இந்து ஆங்கில நாளிதழில் கோயில்கள் மற்றும் கல்வெட்டுகள் பற்றி பல கட்டுரைகள் எழுதி வருபவர். தஞ்சை பெரிய கோயில் பற்றிய தஞ்சாவூர் என்ற ஆங்கில புத்தகத்தின் ஆசிரியர்.தமிழகத் திருக்கோயில்களில் உள்ள கல்வெட்டுகளின் மூலம் கோயில்களின் சமுக,பொருளாதார பக்கத்தை ஆராய்ந்து புத்தகங்கள் எழுதுபவர்.சென்னை கிறித்துவக் கல்லூரி, ஜவஹர்லால் நேரு பல்கலைக்கழகம், லண்டன் ஸ்கூல் ஆப் எக்கனாமிக்ஸ் ஆகியவற்றில் படித்து பட்டம் பெற்றவர். தகவல் தொழில்நுட்ப நிறுவனத்தில் உயர் அதிகாரிகளுக்கு தலைமைப் பண்புகளை செம்மைப்படுத்தும் பயிற்சியளிப்பவர்.
# யோகின்மா



ராமகிருஷ்ண பரமஹம்சரின் இல்லறச்சிஷ்யையான யோகீந்திர மோகினி மித்ரா 1851 ஜனவரி 16 இல் வடக்கு கல்கத்தாவின் பாக்பஜாரில் பிறந்தார். இவரது தந்தை பிரசன்ன குமார் மித்ரா. இவரது கணவர் அம்பிகா சரண் பிஸ்வாஸ்.இவரது திருமண வாழ்க்கை துன்பமயமானது. 1882 ஆம் ஆண்டு ராமகிருஷ்ண பரமஹம்சரை சந்தித்தார்.யோகின் அம்மா என்ற பொருள்பட யோகின்மா என்றழைக்கப்பட்டார்.
# கௌரிமா

ராமகிருஷ்ண பரமஹம்சரின் இல்லறச்சிஷ்யையான **கௌரிமா** 1857 இல் பிறந்தார். இவரது பெற்றோர் பார்வதி சரண் சட்டோபாத்தியாயர், கிரிபாலா தேவி. இவரது இயற்பெயர் ம்ருடானி என்பது. அனைவரும் அழைத்தது ருத்ராணி என்று. துறவேற்றபின் இவரது பெயர் கௌரி புரி.1882 ஆம் ஆண்டு ராமகிருஷ்ண பரமஹம்சரை சந்தித்தார்.1894 ஆம் ஆண்டு கல்கத்தாவில் பாரக்பூரின் கங்கை நதிக்கரையில் பெண்களுக்கான ஸ்ரீ ஸ்ரீ சாரதேஸ்வரி ஆசிரமத்தை ஆரம்பித்தார்.அன்னை சாரதாதேவி இந்த ஆசிரமத்திற்கு சென்று பாராட்டி ஆசீர்வதித்தார்.1911 இல் வடக்கு கல்கத்தாவில் அன்னை சாரதாதேவி வாழ்ந்த பகுதிக்கருகில் ஆசிரமத்தை மாற்றினார். ஆசிரமத்தில் ஐம்பது பெண்கள் இருந்தனர். முன்னூறு குழந்தைகள் கல்வி கற்றனர்.  

1936 இல் ராமகிருஷ்ண பரமஹம்சரின் நூற்றாண்டு விழாவின் போது அகில இந்திய வானொலியில் தமது குருவைப் பற்றி வங்க மொழியில் சொற்பொழிவாற்றினார்.
# லூயி பால் கையேட்டே


**லூயி பால் கையேட்டே** (*Louis-Paul Cailletet*, 21 செப்டம்பர் 1832 - 5 சனவரி 1913) என்பவர் பிரான்சைச் சேர்ந்த இயற்பியலாளரும், கண்டுபிடிப்பாளரும் ஆவார்.  

## வாழ்க்கைக் குறிப்பு
சாட்டிலோன் என்ற நகரில் பிறந்த கையேட்டே பாரிசில் கல்வி கற்று, தந்தையின் இரும்புத்தொழிலைக் கவனிப்பதற்காக ஊர் திரும்பினார். பகுதியாகக் காய்ச்சி வடித்த இரும்புத்துண்டுகளை பதனிடுகையில் ஏற்படும் விபத்துகளைப் பற்றி ஆராயும் போது, இரும்பை சூடாக்கும் போது அது உயர்ந்த உறுதியற்ற தன்மையைக் கொண்டிருப்பதும், வாயுக்கள் கரைந்திருப்பதையும் அவர் கண்டறிந்தார். பின்னர் அவர் சூளையில் இருந்து வெளிவரும் வாயுக்களை ஆராய்ந்தார். இதன் மூலம் உலோகங்களின் பல்வெறு கட்டங்களிலும் வெப்பம் எவ்வாறு பங்களிக்கிறது என்பதை அவர் அறிந்தார். இதன் மூலம் அவர் பல்வேறு வாயுக்களையும் திரவமாக்கும் முயற்சியில் இறங்கினார்.  

1877 ஆம் ஆண்டில் திரவ ஆக்சிசன் துளிகளை உருவாக்கும் முயற்சியில் கையேட்டே வெற்றி பெற்றார். இதே காலப்பகுதியில் சுவிட்சர்லாந்தைச் சேர்ந்த ரவுல் பிக்டே என்பவர் சூல்-தாம்சனின் விளைவைப் பயன்படுத்தி ஆக்சிசனைத் திரவமாக்கினார்.  

இதனை விட, கையேட்டே ஈபெல் கோபுரத்தில் 300-மீ/985-அடி உயர அழுத்தமானி ஒன்றைப் பொருத்தினார். கீழே விழும் பொருட்கள் மீதான வளித் தடை பற்றி ஆராய்ந்தார். தானியங்கிப் புகைப்படக்கருவி, உயரமானி போன்ற பல கருவிகளை இவர் வடிவமைத்தார்.
# மருதமலை (திரைப்படம்)



***மருதமலை*** 2007-ம் ஆண்டில் வெளியான ஒரு தமிழ்த் திரைப்படமாகும். இயக்குநர் சுராஜ் இயக்கிய இத்திரைப்படத்தில் அர்ஜுன், வடிவேலு, மீரா சோப்ரா ஆகியோர் முக்கியk கதாபாத்திரத்தில் நடித்திருந்தனர். இப்படத்திற்கு இசையமைப்பாளர் டி. இமான் இசையமைத்திருந்தார். பா. விஜய் மற்றும் தபு சங்கர் பாடல்களை எழுதினர்.  

## கதைச்சுருக்கம்
மருதமலை, ஒரு காவல் அதிகாரியைப் பற்றிய திரைப்படமாகும். மருதமலை (அர்ஜுன்) காவலர் தேர்வில் தேர்ச்சி பெற்ற பிறகு, நச்சியாபுரம் கிராமத்தில் வேலைக்கு செல்கிறார் அங்கே அவர் மூத்த அதிகாரி "என்கவுண்டர்" ஏகாம்பரம் (வடிவேலு (நடிகர்) என்பவருடன் சேர்ந்து பணியாற்றுகிறார். அவர், தனக்காக எல்லா விதமான வேலைகளையும் செய்யச் சொல்கிறார். ஒரு நாள் ஏகாம்பரத்தின் கருணையினால் நீதிமன்ற காவலிலுள்ள ஒரு குற்றவாளி தப்பித்து விடுகிறார். இதற்காக தண்டிக்கப்பட்ட மருதமலை அவரது உயர் அலுவலரின் வீட்டை சுத்தம் செய்ய் பணிக்கப்படுகிறார். அங்கு திவ்யா (மீரா சோப்ரா) மீது காதலில் விழுகிறார். பின்னர், சந்தையில், ஏகம்பரம் ஒரு பிச்சைக்காரனால் அவமானப்படுத்தப்படுகிறார். பிறகு மாசி(லால்) என்பவர் தேர்தலில் வேட்பாளராக நிற்கும் ஒரு நபரை கொலை செய்வதை மருதமலை பார்க்கிறார். பின்னர் தேர்தல் ஆணையர் அந்த இடத்திற்கு வருகிறார், மாசியின் எதிர்ப்பு காரணமாகவே கடந்த 16 ஆண்டுகளாக தேர்தல் நடைபெறுவதில்லை என்று அவர் கண்டுபிடிக்கிறார்.  

எனவே தேர்தலை சுமூகமாக நடத்துவதற்கு வேண்டிய ஏற்பாடுகளை செய்கிறார். பின்னர், தேர்தல் நாளன்று, பலத்த பாதுகாப்பு இருந்தபோதிலும், மாசியின் ஆட்கள், வாக்களிக்கும் மக்களை வெளியேற்றுவதோடு தேர்தல் ஆணையரை கொலை செய்ய முயற்சிக்கிறார்கள். மருதமலையின் தந்தை (நாசர்) மாசி மீது புகார் அளிக்கிறார். அந்த நேரத்தில், மருதமலை அங்கு வந்து, மாசியை கைது செய்கிறார். மாசியின் ஆட்கள் அவரை விடுதலை செய்ய மேற்கொள்ளும் அனைத்து முயற்சிகளும் தோல்வியடைகின்றன. மருதமலை துணிச்சலுக்காக பதவி உயர்வு பெறுகிறார். பின்னர் மாசியினை எதிர்த்து எவ்வாறு தேர்தல் நடைபெறுகிறது எனபது மீதிக் கதை.  

## நடிகர்கள்

- அர்ஜுன் - மருதமலை
- மீரா சோப்ரா
- நாசர்
- வடிவேலு - என்கவுண்டர் ஏகாம்பரம்

## விமர்சனம்
ஆனந்த விகடன் வார இதழில் எழுதிய விமர்சனத்தில் "'ஹிட்'டடித்த படங்களிலிருந்து 'சுட்'டடித்த காட்சிகள் உண்டு. போதாக்குறைக்கு, தனது முதல் படமான ‘தலைமுறை’யின் சக்சஸ் ஃபார்முலாவையும் மறுபடி எடுத்தாண்டு இருக்கிறார் இயக்குநர் சுராஜ். ஆனாலும், ‘மருதமலை’யை ஓரளவு காப்பாற்றுகிறது காமெடி காவடி" என்று எழுதி மதிப்பெண்களை வழங்கினர்.
# கற்கருவி


**கற்கருவி** என்பது பொதுவாக, பகுதியாகவோ முழுமையாகவோ கல்லால் செய்யப்பட்ட கருவியைக் குறிக்கும். கற்கருவிகளில் தங்கியிருக்கும் சமுதாயங்களும் பண்பாடுகளும் தற்காலத்திலும் இருந்தாலும், பெரும்பாலான கற்கருவிகள் ஏற்கனவே அழிந்து போய்விட்ட வரலாற்றுக்கு முந்திய, குறிப்பாகக் கற்காலப் பண்பாடுகளுடன் தொடர்புடையவை. இவ்வாறான வரலாற்றுக்கு முந்திய காலச் சமுதாயங்களைப் பற்றி ஆய்வு செய்யும் தொல்லியலாளர்கள், கற்காலக் கருவிகள் தொடர்பான ஆய்வை கற்பொருட் பகுப்பாய்வு என்கின்றனர். அம்புத்தலை, ஈட்டிமுனை, அரைக்கும்கல் போன்று வரலாறு முழுதும் பயன்பட்ட பலவகையான கருவிகள் கல்லால் செய்யப்பட்டன. பழங்கற்கால வரலாற்றுச் சான்றுகளில் மிகப் பெரும்பாலானவை கற்கருவிகளே. கற்கருவிகள் தேய்கல்லினால் அல்லது உடைகல்லினால் செய்யப்பட்டன.  

உடைகற் கருவிகள் தீக்கல், ரேடியோலைட், கல்செடோனி, பேசல்ட், குவாட்சைட், அப்சிடியன் போன்ற வகைக் கற்களில் இருந்து "பாறைக் குறைப்பு" என்னும் வழிமுறை மூலம் உருவாக்கப்பட்டன. ஒரு சம்மட்டிக் கல்லினால் அடித்து மூலக் கல்லில் இருந்து கல் துண்டுகளை உருவாக்குதல் ஒரு மிக எளிமையான பாறைக் குறைப்பு ஆகும்.
# கணவாய் மாரியம்மன் திருக்கோயில்


**கனவாய் மாரியம்மன் கோயில்** தமிழ்நாடு, தர்மபுரி மாவட்டத்தில் அமைந்துள்ள ஒரு மாரியம்மன் கோயில் ஆகும். கோயிலைச் சுற்றி இயற்கையான மரங்கள் அமைந்து குளுமையாக இருப்பதோடு அமைதியையும் ஏற்படுத்துகிறது.  

இந்தக் கோவிலுக்குச் செல்ல தர்மபுரியிலிருந்து கடத்தூர் வழியில் 15 கி.மீ தொலைவில் உள்ள மாரியம்மன் நகர் என்ற நிறுத்தத்தில் இறங்கிச் செல்ல வேண்டும்.  

## பெயர்க் காரணம்

இந்த அம்மனுக்குக் கனவாய் மாரியம்மன் என ஏன் பெயர் வந்தது என்பதற்கு ஒரு பழங்கால கதை ஒன்று உள்ளது. தற்போது மூக்கனூர் மலை என அழைக்கப்படும் பெரியமலையின் தொடர்ச்சி மலையான குப்பைமலைக்கும் அதன் அருகில் இருக்கும் கருங்குப்பை என அழைக்கப்படும் மலைக்கும் இடையில் கணவாய் ஒன்று உள்ளது. கடத்தூர் பகுதியைச் சேர்ந்த வணிகன் ஒருவன் பல தூரத் தேசங்களுக்குச் சென்று வணிகம் மேற்கொண்டு தங்கம், வைரம் வைடூரியம் மாணிக்கம் முத்து பவளம் போன்ற பொருள்களை ஈட்டினான்.  
தான் சேர்த்த செல்வங்களை எடுத்துக்கொண்டு தன் குதிரையில் சொந்த ஊர் திரும்ப முடிவு செய்தான். அவ்வாறு வரும்போது குப்பை மலைக்கும் கருங்குப்பை மலைக்கும் இடையில் உள்ள கணவாயைக் கடக்கும் சூழல் ஏற்பட்டது.  

அடர்ந்த காட்டுப்பகுதியான கணவாயில் தன் குதிரையின் துணையோடு வேறு துணையின்றி தான் உழைத்துப் பெற்ற பொருள்களோடு பயணிக்கலானான். அடர்ந்த கணவாயை நெருங்கும் தறுவாயில் தன் பின்னால் யாரோ சிலர் பின் தொடர்வதாக உணர்ந்தான். திகிலுடன் திரும்பிப் பார்த்தான். அங்கே முகமூடி அணிந்த ஐந்து கொள்ளையர்கள் குதிரையில் அவனைப் பின் தொடர்ந்தனர். குதிரையை வேகமாக ஓட்டிக்கொண்டே தன் குலதெய்வமான மாரியம்மனிடம் வேண்டிக்கொண்டான். தன்னைப் பின்தொடரும் கொள்ளையரிடமிருந்து காப்பாற்றுமாறு உள்ளம் உருக வேண்டினான்.  

சிறிது நேரத்தில் தனக்கும் கொள்ளையருக்குமான தூரம் அதிகமாவதை உணர்ந்தான். என்ன காரணம் என்று பார்த்தான் தன் பின்னால் வந்த கொள்ளையர்களுக்குப் பின்னால் வீரமங்கை ஒருத்தி வௌ்ளைக் குதிரையில் வந்து கொண்டிருந்தாள். அவளைக் கண்ட பின்னர் கொள்ளையர்கள் மறைந்து போயினர். கொள்ளையர்களுக்குப் பின்னால் வௌ்ளைக் குதிரையில் வந்த அந்த பெண் உருவத்தை வணிகன் பின் தொடர்ந்தான். அவ்வுருவம் படைசால்பட்டி என்ற ஊரின் தென்மேற்கே உள்ள மரங்கள் அடர்ந்த பகுதியில் மறைந்து போனது. இதனைக் கண்ட வணிகன் தன்னை காப்பாற்றியது தன் குலதெய்வமான மாரியம்மன் தான் என நம்பினான். அந்த உருவம் மறைந்த இடத்திலேயே ஓர் ஆலயம் எழுப்பினான். தன்னைக் கணவாயில் காப்பாற்றியதால் அதில் எழுந்தருளிய அம்மனுக்குக் கணவாய் மாரியம்மன் என அழைத்து வந்தான்.  

படைசால்பட்டி என அழைக்கப்பட்ட ஊர் கால ஓட்டத்தில் மருவி ஒடசல்பட்டி என ஆனது. ஒடசல்பட்டியில் இருந்த இக்கோயில் தற்போது அதனை மையமாகக் கொண்ட மாரியம்மன் நகர் என்ற சிற்றூராகப் பிரிந்துள்ளது.  

இப்போதும் கடத்தூரைச் சுற்றியுள்ள ஊர்களில் உள்ள பெரும்பாலான மக்களுக்குக் கனவாய் மாரியம்மனே குலதெய்வமாக உள்ளது.  

அம்மனின் புகழை மாரியம்மன் நகரில் வசிக்கும் கவிஞர் கோவிந்தராசு அவர்கள்  

:"மும்மலை குன்றின்  
:அடிவாரத்தில் நின்று  
:கள்வர்களை தடுத்து  
:காத்தருளிய  
:கனவாய் மாரியம்மனே!"  

என்று பாடியுள்ளார்
# கேளம்பாக்கம்


**கேளம்பாக்கம்** (*Kelambakkam*) என்பது தமிழ்நாட்டின் தலைநகர் சென்னையில் உள்ள ஒரு மிக வேகமாக வளர்ந்து வரும் ஒரு புறநகர் ஆகும். இது பழைய மாமல்லபுரம் சாலையில் அமைந்துள்ளது.  

இங்குள்ள கோவளம் கடற்கரை, புனித மேரி தேவாலயம், திருவிடந்தை நித்தியகல்யாண பெருமாள் கோவில், திருப்போரூர் முருகன் கோவில் ஆகியவை சுற்றுலாப் பயணிகளைக் கவரும் இடங்களாகும்.
# சிக்முந்த் வுரூபிளேவ்ஸ்கி



**சிக்முந்த் புளோரென்டி வுரூபிளேவ்ஸ்கி** (*Zygmunt Florenty Wróblewski*, 28 அக்டோபர் 1845 – 16 ஏப்ரல் 1888) என்பவர் போலந்து நாட்டு இயற்பியலாளரும், வேதியியலாளரும் ஆவார்.,  

## வாழ்க்கைக் குறிப்பு
உருசியப் பேரரசில் குரோத்னோ நகரில் (இன்றைய பெலருசில்) பிறந்தவர் வுரூபிளேவ்ஸ்கி. கீவ் பல்கலைக்கழகத்தில் கல்வி கற்ற இவர் உருசியப் பேரரசுக்கு எதிராக சனவரி 1863 இல் இடம்பெற்ற கிளர்ச்சியில் பங்குபற்றி ஆறு ஆண்டுகள் வரை மறைவான வாழ்க்கையை மேற்கொண்ட பின்னர், பெர்லின், ஐடெல்பெர்கு நகரங்களில் படிப்பைத் தொடர்ந்தார். மியூனிக் லுட்விக் மேக்சிமிலியன் பல்கலைக்கழகத்தில் 1876 இல் முனைவர் ஆய்வுப் பட்டம் பெற்று ஸ்ட்ராஸ்புர்க் பல்கலைக்கழகத்தில் துணைப் பேராசிரியரானார். 1880 இல் போலந்து கல்விக் கழகத்தில் உறுப்பினரானார்.  

பாரிசில் பேராசிரியர் கையேட்டே என்பவரால் வளிமங்களைக் குளிர்வித்தல் முறையை ஆராய்வதற்கு அறிமுகப்படுத்தப்பட்டார். கிராக்கோவ் ஜகில்லோனியன் பல்கலைக்கழகத்தில் இயற்பியல் துறைக்கு தலைவராக நியமிக்கப்பட்டார். கிராக்கோவில் வளிமங்களைப் பற்றி படிக்க ஆரம்பித்து விரைவில் கரோல் ஒல்சேவ்ஸ்கியுடன் இணைந்து ஆய்வுகளில் இறங்கினார்.  

கார்போனிக் காடியைப் பற்றிய ஆய்வின் போது வுரூபிளேவ்ஸ்கி CO<sub>2</sub> ஐதரேட்டைக் கண்டறிந்தார். இது குறித்த அறிக்கையை 1882 இல் சமர்ப்பித்தார்.  

1883 மார்ச் 29 இல் ஒல்சேவ்ஸ்கியுடன் இணைந்து ஆக்சிசனைக் திரவமாக்கும் முறை ஒன்றைக் கண்டுபிடித்தார். அதே ஆண்டு ஏப்ரல் 13 இல் நைதரசனைத் திரவமாக்கினார்.  

## மறைவு
1888 இல் வுரூபிளேவ்ஸ்கி நீரியத்தின் இயற்பியல் இயல்புகளை ஆராய்ந்து கொண்டிருந்த போது புகை போக்கி விளக்கு ஒன்று அவர் மீது வீழ்ந்ததில் பெரும் எரிகாயங்களுக்கு உள்ளானார். கிராக்கோவ் மருத்துவமனையில் அனுமதிக்கப்பட்ட அவர் அங்கு உயிரிழந்தார்.
# ரேன்கின் அலகு


வெப்பவியக்கவியலில் **ரேன்கின்** (*Rankine*) என்பது தனி வெப்பநிலையை அளக்கும் ஓர் அலகு ஆகும். கிளாஸ்கோ பல்கலைக்கழக இயற்பியலாளர் வில்லியம் ரேன்கின் நினைவாக இவ்வலகிற்கு அவரது சூட்டப்பட்டது. 1859 ஆம் ஆண்டில் இவர் இவ்வலகைப் பரிந்துரைத்தார். கெல்வின் அலகு 1848 இல் முதன் முறையாகப் பரிந்துரைக்கப்பட்டது.  

ரேன்கின் பாகைகள் °R (அல்லது °Ra) இனால் குறிக்கப்படுகிறது. கெல்வின், ரேன்கின் அலகுகளின் சுழியம் தனிச்சுழி வெப்பநிலை ஆகும். ஆனால் வெப்பநிலை இடைவெளிகளில் ஒரு ரேன்கின் பாகை ஒரு பாரன்ஃகைட் பாகைக்கு சமனாகும். இடைவெளி 1°R = இடைவெளி 1&nbsp;°F. அதே வேளையில், வெப்பநிலை இடைவெளிகளில் ஒரு கெல்வின் பாகை ஒரு செல்சியசு பாகைக்கு சமனாகும். −459.67&nbsp;°ப வெப்பநிலை 0 °R இற்கு சமனாகும்.  

சில குறிப்பிட்ட வெப்பநிலைகள் கீழே ஒப்பிடப்பட்டுள்ளன:  
**!கெல்வின்
!செல்சியசு
!பாரன்கைட்டு
!ரேன்கின்**

| 0 °R |
| --- |

## வெப்பநிலை அலகுகளுக்கிடையேயான தொடர்பு அட்டவணை
# சங்கமித்ரா

**சங்கமித்ரா** என்பவர் பகுத்தறிவு அறிஞர் ஆவார். தந்தை பெரியார் கொள்கைகளைப் பரப்பியவர். எழுத்தாளர், நூலாசிரியர், இதழியலாளர் எனத் தகுதிகளைக் கொண்டவர்.  

## பிறப்பும் கல்வியும்
சங்கமித்ராவின் இயற்பெயர் பா.இராமமூர்த்தி ஆகும். நாகை மாவட்டம் சன்னாவூரில் பிறந்தார்.  
முதுவணிகவியல் பட்டமும் வங்கிவியல் பட்டமும் சட்டத் துறையில் பட்டமும் பெற்றார். ஆங்கிலம், இந்தி, தெலுங்கு ஆகிய மொழிகளில் சரளமாகப் பேசும் திறம் கொண்டவர்.  

## வங்கிப்பணி
முதலில் வாழ் நாள் காப்பீட்டுக் கழகத்திலும் பின்னர் இந்திய மாநில வைப்பகத்திலும், அதிகாரியாகப் பணி செய்தார். 26 ஆண்டுகள் வங்கிப் பணி ஆற்றிவிட்டு விருப்ப ஒய்வு பெற்றார்.  

## எழுத்துப் பணி
வைப்பகத்தில் வேலை செய்தபோதிலும் 'சங்கமித்ரா' என்னும் புனைப் பெயரில் ஏராளமான கட்டுரைகளை விடுதலை நாளேட்டில் எழுதினார். உண்மை என்னும் மாத இதழில் சில காலம் ஆசிரியர் பொறுப்பை ஏற்று எழுதி வந்தார். 1970 முதல் 1984 வரை விடுதலை ஏட்டில் எழுதி வந்தார். வேத இதிகாச புராண ஆகம நெறியைத் தமிழர்கள் முற்றாகப் புறக்கணிக்கவும் ஒழிக்கவும் வேண்டும் என்று கருதினார். திராவிடர்  
கழக ஏடான விடுதலை, சங்கமித்திராவுக்குத் தளம் அமைத்துக் கொடுத்தது. மாநில வைப்பகத்தில் நிகழ்ந்த பார்ப்பன வல்லாண்மையைத் தொடர்ந்து வெளிப் படுத்தினார். 'காஞ்சிப் பெரியவாளின் கல்கி முகாரி' என்னும் தலைப்பில் விடுதலையில் தொடர்ந்து எழுதினார்.  
பகுத்தறிவு, மூடநம்பிக்கை ஒழிப்பு, பெண்ணியம், தலித்தியம், தொழில், வணிகம் தன் முன்னேற்றம் ஆகிய துறைகளைப் பற்றி பலவற்றை எழுதினார். சிந்தனையாளன், கண்ணியம், தேமதுரத் தமிழோசை, புதிய கோடங்கி ஆகிய இதழ்களிலும் தொடர்கட்டுரைகளை எழுதினார். சித்தார்த்தன் என்னும் புனைப்பெயரில் சிந்தனையாளன் இதழில் எழுதினார்.  

## இதழ்கள்
சங்கமித்ரா ஆசிரியராக இருந்து வெளியிட்ட இதழ்கள் 'தன் முன்னேற்றம்' 'ஒடுக்கப்பட்டோர் குரல்' 'சங்க மித்ரா விடையளிக்கிறார்' ஆகியனவாம். மூன்று குறிக்கோள்களை முன் வைத்தார். அவை முனைப்பு, உழைப்பு, முன்னேற்றம் ஆகும். இதழியலில் அறிவும் அனுபவமும் கொண்டு விளங்கினார்.
# விக்கிப்பீடியா:விக்கித் திட்டம் இசுலாம்/கட்டுரைகள்

அகவரிசைப்படி இசுலாம் தொடர்பான கட்டுரைகளை இங்கு வரிசைப்படுத்தப்பட்டுள்ளன.  

## அ
- அலாம்
## ஆ
- ஆபிரகாமிய சமயங்கள்
- ஆலிம்
## இ

- இசுலாமிய நாட்காட்டி
- இசுலாமிய மக்கள் பரம்பல்
- இசுலாம் குறித்த விமர்சனங்கள்
- இஜாசா
- இத்தா
- இப்தார்
- இஸ்லாத்தில் பெண்ணுரிமை
- வலைவாசல்:இஸ்லாம்
- இஹ்றாம்
- இஸ்லாமில்_அடிமைத்தனம்

## உ
- உஸ்தாது

## ச
- சேக் அல்-இசுலாம்
# மாமுண்டியா பிள்ளை

**மாமுண்டியா பிள்ளை** (1859-1922) தமிழகத்தைச் சேர்ந்த இசைக் கலைஞர் ஆவார். மிருதங்கம், கஞ்சிரா, தவில் எனும் தோல் கருவிகளை வாசிப்பதில் வல்லவராக விளங்கியவர்.  

## இசை வாழ்க்கை
மான்பூண்டியாப் பிள்ளை எனும் இயற்பெயர் கொண்ட இவர், பேச்சு வழக்கில் மாமுண்டியா பிள்ளை என அழைக்கப்பட்டார். மாரிமுத்து தவில்காரர் எனும் தவில் இசைக் கலைஞரிடம் தவில் வாசிக்கும் கலையைக் கற்றுகொண்டார்.  

கஞ்சிராவினை வடிவமைத்தவர் மாமுண்டியா பிள்ளையாவார். நாராயணசாமியப்பா எனும் கலைஞரின் ஊக்கப்படுத்துதலின் காரணமாக, ஆரம்பத்தில் இந்த வாத்தியக் கருவியினை பஜனைகளில் இசைத்தார் மாமுண்டியா பிள்ளை. பின்னர் பெரும் வரவேற்பினைப் பெற்று, கருநாடக இசைக் கச்சேரிகளின் பக்க வாத்தியங்களுள் ஒன்றாக கஞ்சிரா இடம்பெற்றது.  

### இவரின் குறிப்பிடத்தக்க மாணவர்கள்
- புதுக்கோட்டை தட்சிணாமூர்த்தி பிள்ளை
- பழனி முத்தையா பிள்ளை (இவர், பழனி சுப்பிரமணிய பிள்ளையின் தந்தை)

### பிற சிறப்புகள்
- தவிலை அடிப்படையாகக் கொண்டு மிருதங்கம் வாசிக்கும் புதுக்கோட்டை பாணியினைக் கொண்டுவந்தவர் மாமுண்டியா பிள்ளை.
# வி. எதிர்மன்னசிங்கம்


**விசுவசிங்கம் எதிர்மன்னசிங்கம்** (*Visuvasingam Edirmannasingham*) இலங்கைத் தமிழ் அரசியல்வாதி ஆவார். இவர் இலங்கை சட்டவாக்கப் பேரவை உறுப்பினராகப் பதவியில் இருந்தவர்.  

இலங்கையின் வடக்கே இணுவிலைச் சேர்ந்த மானப்பிள்ளை விசுவசிங்கம் என்பவருக்குப் பிறந்தவர் எதிர்மன்னசிங்கம். 1846 ஆம் ஆண்டில் இவர் இலங்கை சட்டவாக்கப் பேரவைக்கு தமிழர்களைப் பிரதிநிதித்துவப் படுத்தும் அதிகாரபூர்வமற்ற உறுப்பினராக சைமன் காசிச்செட்டிக்குப் பதிலாக நியமிக்கப்பட்டார்.
# நீடாமங்கலம் அ. ஆறுமுகம்

**நீடாமங்கலம் அ. ஆறுமுகம்** (1908-1980) என்பவர் பெரியார் தொண்டர். சுயமரியாதை இயக்கம் தொடங்கிய காலம் தொட்டு அவ்வியக்கச் செயல்பாடுகளில் முனைப்பாக ஈடுபட்டவர் தஞ்சை மாவட்ட திராவிடர் கழகத் தலைவராகவும் திராவிடர் கழக மத்திய குழு உறுப்பினராகவும் இருந்தவர்.  

## இயக்கப்பணிகள்

- இராசக்கோபாலாச்சாரியால் பள்ளிகளில் குலக்கல்வித் திட்டம் கொண்டு வந்தபோது அதனை எதிர்த்துப் போராட்டம் நடந்தது. அச்சமயத்தில் குலக்கல்வித் திட்ட எதிர்ப்புப் பிரசாரப் படைக்குத் தலைமை தாங்கினார். 1954 ஆம் ஆண்டில் படைத்தலைவராக நாகையிலிருந்து சென்னை வரை அணி நடத்தி வந்தார்.
- திராவிடர் கழகத்தின் அடையாளமாக விளங்கும் கருப்புச் சட்டையையே எப்போதும் உடுத்தி இருப்பார்.
- 1957இல் தஞ்சையில் பெரியாருக்கு எடைக்கு எடை ரூபாய் நாணயம் வழங்கப்பட பெரிதும் காரணமாய் இருந்தார்.
- 1975 ஆம் ஆண்டில் நெருக்கடிக் காலத்தில் மிசா கைதியாக சிறையில் ஓராண்டு காலம் வைக்கப் பட்டார்.அதன் காரணமாக உடல் நலம் கேடுற்றார்.


பெரியார் ஈ.வெ.ரா.சிந்தனைகள், பதிப்பாசிரியர் வே.ஆனைமுத்து
# என் ராசாவின் மனசிலே



**என் ராசாவின் மனசிலே**, கஸ்தூரி ராசாவின் இயக்கத்தில் 1991-ம் ஆண்டில் வெளியான ஒரு தமிழ்த் திரைப்படமாகும். ராஜ்கிரண், மீனா, வடிவேலு ஆகியோர் முன்னணி கதாபாத்திரத்தில் நடித்திருந்தனர். ராஜ்கிரண் தயாரித்த இத்திரைப்படத்திற்கு இசையமைப்பாளர் இளையராஜா இசையமைத்திருந்தார். 13 ஏப்ரல் 1991 அன்று வெளியான இத்திரைப்படம் ஒரு வெள்ளி விழா திரைப்படமாகும். இத்திரைப்படத்தில் தான் நகைச்சுவை நடிகர் வடிவேலு தமிழ்த் திரைப்படங்களில் அறிமுகமானார். தெலுங்கில் *மொரத்தொடு நா மொகுடு* என்ற பெயரில் வெளியான இத்திரைப்படத்தின் மறுவாக்கத்தில் ராஜசேகர், மீனா ஆகியோர் நடித்திருந்தனர்.  

## பாடல்கள்

இத்திரைப்படத்தின் பின்னணி இசை மற்றும் பாடல்களுக்கு இசையமைப்பாளர் இளையராஜா இசையமைத்திருந்தார். 1991-இல் வெளியான இத்திரைப்படத்தில் இடம்பெற்ற 6 பாடல்களை இளையராஜா, பொன்னடியான், உஷா, பிறைசூடன் ஆகியோர் எழுதியிருந்தனர்.  

| எண் | பாடல் | பாடியவர்(கள்) | கால அளவு |  |
| --- | --- | --- | --- | --- |
| 1 | 'குயில் பாட்டு' <small>(மகிழ்ச்சி)</small> | சுவர்ணலதா | 4:54 |  |
| 2 | 'குயில் பாட்டு' <small>(சோகம்)</small> | சுவர்ணலதா | 3:35 |  |
| 3 | 'பாரிஜாத பூவே' | எஸ். என். சுரேந்தர், சித்ரா | 5:00 |  |
| 4 | 'பெண் மனசு ஆழம் என்று' | இளையராஜா | 3:50 |  |
| 5 | 'போடா போடா புண்ணாக்கு' | கல்பனா, வடிவேலு, ராஜ்கிரண் | 5:43 |  |
| 6 | 'சோலை பசுங்கிளியே' | இளையராஜா | 4:33 | } |

## விருதுகள்
1991 ஆம் ஆண்டின் சிறந்த திரைப்படத்துக்கான தமிழக அரசின் திரைப்பட விருது இரண்டாம் பரிசு
# யுனிவர்சல் ஸ்டுடியோஸ்



**யுனிவர்சல் ஸ்டுடியோஸ்** இது ஒரு அமெரிக்க நாட்டு திரைப்படப் படப்பிடிப்பு நிறுவனமாகும். இந்த நிறுவனம் ஏப்ரல் 30, 1912ஆம் ஆண்டு துவங்கப்பட்டது. இதன் தலைமையகம் யுனிவர்சல் சிட்டி, கலிபோர்னியாவில் அமைந்துள்ளது. ஹாலிவுட்டில் முக்கிய 6 திரைப்படப்பிடிப்பு நிறுவனத்தில் இதுவும் ஒன்றாகும். யுனிவர்சல் ஸ்டுடியோவில் எடுக்கப்பட்ட மூன்று முக்கியத் திரைப்படங்கள்: ஜவஸ் (1975), ஈ.டி. த எக்ஸ்ரா டெரஸ்ரிய (1982), ஜுராசிக் பார்க் (1993). இந்த மூன்று திரைப்படங்களை ஸ்டீவன் ஸ்பில்பேர்க் இயக்கியுள்ளார்.  

## யுனிவர்சல் பிக்சர்ஸ்
யுனிவர்சல் பிக்சர்ஸ் தயாரித்து மற்றும் விநியோகம் செய்த சில திரைப்படங்கள்:  

- ஈ.டி. த எக்ஸ்ரா டெரஸ்ரிய
- த பீப்பில் அண்டர் த ஸ்டேர்ஸ்
- ஜுராசிக் பார்க்
- த சாடோ
- பாஸ்ட் அன்ட் பியூரியஸ் 6
- ரிட்டிக்
- 47 ரோனின்
- என்ட்லெஸ் லவ்
- நான்-ஸ்டாப்
- நெய்பர்ஸ்
- எ மில்லியன் வேஸ் டு டை இன் த வேஸ்ட்
- த பர்ஜ்: அனார்ச்சி
# யுனிவர்சல் பிக்சர்ஸ் திரைப்பட பட்டியல்

யுனிவர்சல் பிக்சர்ஸ் தயாரித்து மற்றும் விநியோகம் செய்த சில திரைப்படங்கள்:  

- ஈ.டி. த எக்ஸ்ரா டெரஸ்ரியல் (திரைப்படம்)
- த பீப்பில் அண்டர் த ஸ்டேர்ஸ் (திரைப்படம்)
- ஜுராசிக் பார்க் (திரைப்படம்)
- த சாடோ
- பாஸ்ட் அன்ட் பியூரியஸ் 6
- ரிட்டிக்
- 47 ரோனின்
- என்ட்லெஸ் லவ்
- நான்-ஸ்டாப்
- நெய்பர்ஸ் (திரைப்படம்)
- எ மில்லியன் வேஸ் டு டை இன் த வேஸ்ட்
- த பர்ஜ்: அனார்ச்சி
# வார்ப்புரு:SI-Prefixes

**SI அலகுகளுக்கான அடிப்படையான முன்னொட்டுகள்**

| பெருக்கங்கள் | பெயர் | டெக்கா- | எக்டோ- | கிலோ- | மெகா- | கிகா- | டெரா- | பெட்டா- | எக்சா- | செட்டா- | யொட்டா- |
| --- | --- | --- | --- | --- | --- | --- | --- | --- | --- | --- | --- |
</noinclude>
# 2014 மாலின் நிலச்சரிவு


**மாலின் நிலச்சரிவு** , இந்தியாவில் மகாராட்டிர மாநிலம் புனே அருகில் உள்ள மாலின் கிராமத்தில் 30 சூலை 2014 ஏற்பட்ட மண் சரிவாகும். கடும் மழையின் காரணமாக நிகழ்ந்த இச்சரிவில் குறைந்தது 136 பேர் இறந்ததாகக் கருதப்படுகிறது.விடியற்காலை நேரத்தில் அக்கிராமத்தின் மக்கள் உறங்கிக் கொண்டிருந்த வேளையில் இந்த நிலச்சரிவு ஏற்பட்டது. இதில் 53 ஆண்கள், 65 பெண்கள் மற்றும் 18 சிறுவர்கள் அடங்குவர்.
# ஓய்வூதியர்

**ஓய்வூதியர்** (Pensioner): வயது மூப்பின் காரணமாகவோ (Retirement on Super Annuation) அல்லது பணி செய்ய உடல்நிலை தகுதியில்லாத காரணமாகவோ (Physical Invalid) அல்லது குறிப்பிட்ட காலம் பணியை நிறைவு செய்தவர், சொந்த காரணத்திற்காகவோ சுய விருப்பத்தின் பேரிலோ (Voluntary Retirement) அல்லது நிர்வாகக் காரணங்களால் பணியிலிருந்து கட்டாய ஓய்வு வழங்கி (Compulsory Retirement) பணியிலிருந்து விடுவிக்கப்பட்டவர்களை ஓய்வூதியர் என்பர்.  
..  

ஓய்வூதியர் இறுதியாக வாங்கிய ஊதியம் மற்றும் மொத்தப் பணிக்காலத்தை கணக்கில் கொண்டு, ஓய்வூதியர்களுக்கு அரசு மற்றும் பொதுத்துறை நிறுவனங்கள் மாத மாதம் ஒரு குறிப்பிட்ட தொகையை ஓய்வூதியமாக வழங்குவர்..  

## ஓய்வூதியர்கள் பெறும் பயன்கள் (Retirement or Pensionary Benefits)
ஓய்வூதியர்களுக்கு ஓய்வூதியத்துடன் கீழ்கண்ட நிதிப்பலன்கள் பெறுவர்..  
1. ஓய்வூதியத்தின் ஒரு பகுதியை தொகுத்து பெறுதல்(Commutation of Pension)
1. பணிக் கொடை (Death-cum-retirement Gratuity)
1. ஓய்வூதியர் விடுப்பூதியம் (Encashment of Earned Leave)
1. புதிய மருத்துவக் காப்பீட்டுத் திட்டத்தின் கீழ் கட்டணமில்லா மருத்துவ வசதிகள்]]
1. ஓய்வூதியர் இறப்பின் ஓய்வூதியர் குடும்ப பாதுகாப்பு நிதி
1. ஓய்வூதியர் இறந்தால், அவரது மனைவி/கணவனுக்கு குடும்ப ஓய்வூதியம் வழங்கப்படும்.

## வாழ்நாள் சான்றிதழ் (Mustring-மஸ்டரிங்)
ஓய்வூதியம் அல்லது குடும்ப ஓய்வூதியம் பெறும் ஓய்வூதியர்கள் ஆண்டுதோறும் ஏப்பிரல் மாதம் முதல் சூன் மாதத்திற்குள், ஓய்வூதியம் வழங்கும் மாவட்ட கருவூலம் அல்லது சார்நிலை கருவூலத்திற்கு நேரில் சென்று ”மஸ்டரிங்” பெற வேண்டும். அவ்வாறு வாழ்நாள் சான்றிதழ் (மஸ்டரிங்) பெறாதவர்களுக்கு ஆகஸ்டு மாதம் முதல் ஓய்வூதியம் அல்லது குடும்ப ஓய்வூதியம் வழங்கப்படுவது நிறுத்தி வைக்கப்படும்.  

## ஓய்வூதியர் இறப்பின் உடனடியாக செய்ய வேண்டியது
ஓய்வூதியர் இறந்தால் குடும்ப ஓய்வூதியம் பெற, அவர் இறந்த நாள்/நேரம் மற்றும் ஓய்வூதிய பட்டுவடா ஆணை எண், ஓய்வூதியம் பெறுகின்ற வங்கிக் கணக்கு விவரங்களை உடனடியாக ஓய்வூதியம் வழங்கும் கருவூலத்திற்கு கடிதம் மூலம் தெரியப்படுத்த வேண்டும். பின்பு ஓய்வூதியரின் இறப்புச் சான்றிதம் பெற்றவுடன் படிவம் எண் 14-இல் விவரங்கள் மற்றும் வங்கி கணக்கு புத்தகத்தின் முதல் பக்கம் அச்சுப் பிரதியுடன் இறந்த ஓய்வூதியரின் வாரிசுகளில் ஒருவர் உரிய கருவூலத்தில் விண்ணப்பிக்க வேண்டும்.  

ஓய்வூதியர் குடும்ப பாதுகாப்பு நிதி ரூபாய் 50,000/- பெற தனியாக ஒரு விண்ணப்பத்தை, இறப்புச் சான்றுடன் உரிய கருவூலத்தில் சமர்ப்பிக்க வேண்டும்.
# தாமஸ் மோர்



**சர் தாமஸ் மோர்** (; 7 பெப்ரவரி 14786 ஜூலை 1535), அல்லது கத்தோலிக்கர்களால் **புனித தாமஸ் மோர்**, என்று அழைக்கப்படுபவர் ஒரு ஆங்கிலேய வழக்கறிஞரும், தத்துவவியலாளரும், எழுத்தாளரும், அரசியல்வாதியும் ஆவார். ஐரோப்பிய மறுமலர்ச்சியில் இவர் குறிக்கத்தக்க பங்கு வகித்தவர். இங்கிலாந்தின் எட்டாம் ஹென்றியின் முக்கிய ஆலோசகராக இருந்த இவர் அக்டோபர் 1529 முதல் 16 மே 1532 வரை இங்கிலாந்தின் உயராட்சித் தலைவராகப் பணியாற்றினார். மார்ட்டின் லூதர் மற்றும் வில்லியம் டின்டேல் முதலியோரால் கொணரப்பட்ட கிறித்தவச் சீர்திருத்த இயக்கத்தினை இவர் வன்மையாக எதிர்த்தார். அரசியல் சமுதாய முறைகளில் இலக்கியல் வாழ்வுடை கற்பனைத் தீவு பற்றி ஒரு நூலினை 1516ஆம் ஆண்டு *Utopia* என்னும் பெயரில் வெளியிட்டார்.  

பின்னாட்களில் கத்தோலிக்க திருச்சபையிலிருந்து இங்கிலாந்து அரசர் பிரிந்ததும் அவரை இங்கிலாந்து திருச்சபையின் தலைவராக ஏற்க மறுத்தார். திருச்சபையின் தலைவர் பதவி திருத்தந்தைக்கே உரியது எனவும் திருத்தந்தையின் அனுமதியில்லாமல் ஆன் பொலினை அரசர் மணப்பது தவறு அன்றும் இவர் கூறினார். இதனால் இவர் அரசத் துரோகக் குற்றம் சாட்டப்பட்டு தலை வெட்டிக்கொல்லப்பட்டார்  

திருத்தந்தை பதினொன்றாம் பயஸ் இவரை ஒரு மறைசாட்சி என 1935இல் புனிதர் பட்டம் அளித்தார்; திருத்தந்தை இரண்டாம் அருள் சின்னப்பர் 2000இல் இவரை அரசியல்வாதிகளுக்கும், அரசுத்தலைவர்களுக்கும் பாதுகாவலராக அறிவித்தார். 1980 முதல், இங்கிலாந்து திருச்சபை இவரை மறைசாட்சியாக வணங்குகின்றது. 2002இல் பிபிசி நடத்திய கருத்துக்கணிப்பில் இவர் *100 பெரிய பிரித்தானியர்கள்* (100 Greatest Britons) பட்டியலில் 37ஆம் இடத்தைப்பெற்றார்.
# காளி வெங்கட்



**காளி வெங்கட்** ஒரு தமிழ்த் திரைப்பட நடிகர் ஆவார். பல குறும்படங்களில் நடித்த அனுபவம் உள்ள இவர் தெகிடி மற்றும் முண்டாசுப்பட்டி ஆகிய படங்களில் தனது நடிப்பின் மூலம் பெரிதும் அறியப்படுகிறார்.  

## ஆரம்ப கால வாழ்க்கை
வெங்கட் கோவில்பட்டிக்கு அருகில் உள்ள குடையதேவன்பட்டி எனும் கிராமத்தைச் சேரந்தவர். பள்ளி நாட்களில் இருந்து நாடகங்களில் நடித்துவரும் இவர் ஒரு திரைப்பட நடிகராகவேண்டும் என்று தனது கிராமத்தில் இருந்து சென்னைக்கு 1997-ல் வந்தார். இயக்குநர் விஜய் பிரபாகரனை தனது குரு என குறிப்பிடும் காளி வெங்கட் சினிமாவைப் பற்றி இன்று எனக்குத் தெரியும் அத்தனை விஷயங்களும் அவர்தான் தனக்குக் கற்பித்ததாக கூறியுள்ளார்.  

## நடித்த திரைப்படங்கள்

### திரைப்படங்கள்
| 2010 | *வ* | மனோ |
| --- | --- | --- |
| *அகம் புறம்* | சங்குவின் கைக்கூலி |  |
| *நெல்லு* | காளிமுத்து |  |
| 2011 | *சபாஷ் சரியான போட்டி* |  |
| *மௌனகுரு* |  |  |
| 2012 | *தடையற தாக்க* | அல்போன்ஸ் |
| *கலகலப்பு* |  |  |
| 2013 | *உதயம் என்.எச்4* | கான்ஸ்டபிள் அன்பு |
| *பிஸ்ஸா II: வில்லா* |  |  |
| *மத யானை கூட்டம்* |  |  |
| *விழா* | பாண்டி |  |
| 2014 | *பண்ணையாரும் பத்மினியும்* |  |
| *கேரளா நாட்டிலம் பெண்களுடனே* | கேசவன் |  |
| *வாயை மூடி பேசவும்* | பழனி |  |
| *தெகிடி* | நம்பி |  |
| *பூவரசம் பீப்பீ* | மகுடி |  |
| *முண்டாசுப்பட்டி* | அழகுமணி |  |
| 2015 | *இந்தியா பாகிஸ்தான்* | செல்வம் |
| *மாரி* | ஆறுமுகம் |  |
| *சதுரன்* | குமார் |  |
| *உறுமீன்* | சுதா |  |
| *ஈட்டி* | செந்தில் |  |
| 2016 | *இறுதிச்சுற்று* | சாமுவேல் |
| *சாலா காடூஸ்* | தமிழ்த் திரைப்படத்தின் இந்தி பதிப்பு (*இறுதிச்சுற்று)* |  |
| *மிருதன்* | சின்னமலை |  |
| *மாப்ள சிங்கம்* |  |  |
| *டார்லிங் 2* | ரஃபி |  |
| *தெறி* | கணேசன் |  |
| *கதை சொல்ல போறோம்* |  |  |
| *இறைவி* |  |  |
| *ராஜா மந்திரி* | சூரியா |  |
| *கொடி* | பகத் சிங் |  |
| 2017 | *எனக்கு வாய்த்த அடிமைகள்* | மொஹிதீன் |
| *கட்டப்பாவ காணோம்* | கீச்சன் |  |
| *மரகத நாணயம்* | சிதம்பரம் |  |
| *பிச்சுவா கத்தி* |  |  |
| *மெர்சல்* | பூங்கொடியின் தந்தை |  |
| *உறுதிகொள்* |  |  |
| *அண்ணாதுரை* | கர்ணன் |  |
| *வேலைக்காரன்* | வினோத் |  |
| 2018 | *நாகேஷ் திரையரங்கம்* | காலா |
| *காத்தாடி* |  |  |
| *இரும்புத்திரை* | ஞானவேல்ராஜா |  |
| *கஜினிகாந்த்* | உத்தமன் |  |
| *ராட்சசன்* | வெங்கட் |  |
| *ஆண் தேவதை* | காளி |  |
| *மாரி 2* | ஆறுமுகம் |  |
| 2019 | *கழுகு 2* | காளி |
| *மகாமுனி* | டாக்டர் ரகு |  |
| *பெட்ரோமாக்ஸ்* | தங்கம் |  |
| 2020 | *சூரரைப் போற்று* | காளி |
| *தட்ரோம் தூக்ரோம்* | பாண்டியன் |  |
| *கன்னிராசி* | துப்பறியும் ஜெய்சங்கர் |  |
| 2021 | *ஈஸ்வரன்* | ஜோதிடர் காளி |
| *சர்பட்டா பரம்பரை* | கோனி சந்திரன் |  |
| *4சாரி* |  |  |
| *தள்ளிப் போகாதே* | ஓம்கார் |  |
| 2022 | *வீரபாண்டியபுரம்* | சாலமன் |
| *ஐங்கரன்* | ஏழுமலை |  |
| *டான்* | பேராசிரியர் அறிவு |  |
| *கார்கி* | இந்திரன் கலியபெருமாள் |  |
| *ருத்ரன்* | 25 டிசம்பர் 2022 அன்று வெளியிடப்படுகிறது | } |

### வலைத் தொடர்
| 2018 | *வெள்ளை ராஜா* | புகழேந்தி, ஆசிரியர் | அமேசான் பிரைம் வீடியோ |  |
| --- | --- | --- | --- | --- |
| 2019 | *திரவம்* | செங்கி | ஜீ5 | } |
# தி. பொ. வேதாசலம்

**தி.பொ. வேதாசலம்** (1898-1971) சுயமரியாதை இயக்கத் தொண்டராகவும் கொள்கைப் பரப்புநராகவும் திராவிடர் கழகப் பொறுப்பாளர்களில் ஒருவராகவும் இருந்தவர். இவருடைய தந்தையின் பெயர் பொன்னுசாமி; இவருடைய சொந்த ஊர் திருச்சிராப்பள்ளி ஆகும். 1918 இல் சென்னையில் சட்டக் கல்லூரியில் பயிலுங்கால் நீதிக்கட்சித் தலைவர்களாக விளங்கிய டாக்டர் டி.மாதவன் நாயர், சர். பிட்டி தியாகராயச் செட்டியார் ஆகியோருடன் தொடர்பு கொண்டு நீதிக் கட்சிக் கொள்கைகளையும் நோக்கங்களையும் புரிந்து செயல்படத் தொடங்கினார். திருச்சிக்கு டாக்டர் மாதவன் நாயரை அழைத்துக் கூட்டம் நடத்தினார்.  
1938 ஆம் ஆண்டில் திருச்சியில் இந்தி எதிர்ப்பு மாநாடு நடந்தது.அம் மாநாடு சிறப்புற நடைபெற முன் நின்று உழைத்தார்.பெரியார் ஈ வெ.ரா. பெரியார் திருச்சிக்கு வரும் போது வேதாசலம் இல்லத்தில் தங்குவது வழக்கமாகக் கொண்டிருந்தார்.  
1949 ஆம் ஆண்டில் திராவிடர் கழகத்தில் ஏற்பட்ட விரிசலில் பெரியாரின் நிலைப்பாட்டை ஆதரித்து அவர் பக்கம் நின்று பெரியாருக்கு உறுதுணையாக இருந்து பணியாற்றினார். தமிழகத்தின் எல்லாப் பகுதிகளுக்கும் தம் சொந்தச் செலவில் பயணம் செய்து சுயமரியாதைப் பரப்புரை ஆற்றினார்.  
திருச்சிப் புத்தூரில் உள்ள பெரியார் மாளிகை என்னும் இடம் இயக்கத்திற்காக வாங்க வேதாசலத்தின் முயற்சி குறிப்பிடத்தக்கது.  
1955 இல் திருச்சியில் பெரியாரால் தொடங்கப்பட்ட கல்வி நிறுவனங் களுக்குத் தாளாளராக அமர்த்தப் பட்டார்.  
1957 ஆம் ஆண்டில் நடந்த சட்ட எதிர்ப்புப் போரட்டத்தில் இயக்கத்தின் நலன் கருதி இவருக்கு விதி விலக்கு அளிக்கப் பட்டது.  
சில வேறுபாடுகள் ஏற்பட்ட காரணத்தால் வேதாசலம் திராவிடர் கழகத்திலிருந்து நீக்கப் பட்டார். குத்தூசி குருசாமியுடன் இணைந்து  
'தமிழ்நாடு சுயமரியாதை இயக்கம்' என்னும் அமைப்பை நிறுவி கொள்கை உறுதியுடன் இறுதி வரை பாடுபட்டார்.  
1971 அக்டோபர் 10 ஆம் நாளில் இவருடைய மறைவு நிகழ்ச்சியில் கலந்து கொண்டு பெரியார் இரங்கல் உரை ஆற்றினார்.  


பெரியார் ஈ.வெ.ரா. சிந்தனைகள், பதிப்பாசிரியர் வே.ஆனைமுத்து
# கேடயம்


**கேடயம்** என்பது, ஒருவகைத் தனியாள் பாதுகாப்புக் கவசம். இது, போர்களின்போது அம்புகள் போன்ற எறியப்படும் ஆயுதங்களைத் தடுப்பதற்கும், வாள், கதாயுதம், தாக்குதல் கோடரி போன்ற ஆயுதங்களால் ஏற்படக்கூடிய தாக்குதல்களைத் திசைதிருப்பி விடுவதற்கும் பயன்படுத்தப்படுகிறது. கேடயங்கள் பல்வேறு அளவுகளில் உள்ளன. சில முழு உடம்பையும் மறைக்கக்கூடிய அளவு பெரியவையாகவும், வேறு சில, போர்களில் இருவர் ஒருவரோடு ஒருவர் மோதிக்கொள்ளும்போது பயன்படுத்தக்கூடிய அளவு சிறியவையாகவும் இருக்கின்றன. கேடயங்களின் தடிப்புக்களும் தேவைக்கு ஏற்றபடி வேறுபடுகின்றன. எறியப்படும் ஈட்டிகளைத் தடுப்பதற்கான கேடயங்கள் தடிப்பான மரப் பலகைகளினால் செய்யப்படுவது உண்டு. வாட்போர்களின் போது பயன்படும் கேடயங்கள் தடிப்புக் குறைந்தவையாகவும், கையாள்வதற்கு இலகுவானவையாகவும் இருக்கும்.
# ஆலிம்


இசுலாம் தொடர்பான பல்வேறு துறைகளை நன்கு கற்றறிந்த இசுலாமியச் சட்ட வல்லுனர்களை **ஆலிம்** என்று அழைப்பர். இதன் பன்மையே உலமா எனப்படுவது. இவர்கள் ஃபிக்ஹ் சட்டவியலை நன்கு அறிந்திருப்பதுடன் இசுலாமியர்கள் இடையே ஏற்படும் பிரச்சினைகளைத் தீர்க்க இசுலாமிய சட்டங்களை பயன்படுத்துவர். ஒரு பெண்ணாயின் *ஆலிமா* என்பர்.
# ஆரி பாட்டர் அண்டு த பிரிசினர் ஆப் ஆசுகபான் (திரைப்படம்)



**ஆரி பாட்டர் அண்டு த பிரிசினர் ஆப் ஆசுகபான்** (Harry Potter and the Prisoner of Azkaban) என்பது 2004 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 1998 ஆம் ஆண்டு இதே பெயரில் வெளியான நாவலை மையமாக வைத்துஅல்போன்சா குயூரான் என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.  

மூன்றாம் ஆண்டு பள்ளியில் படிக்கும் ஆரி பாட்டர், தனது தாய் தந்தையரின் கொலை குற்றத்தில் சம்பத்தப்பட்ட சிரியஸ் பிளாக் என்ற கைதி அஸ்கபானிலிருந்து தப்பித்து ஆரி பாட்டரை கொல்ல நினைப்பதுதான் கதை.  

இது ஆரி பாட்டர் திரைப்படத் தொடரின் மூன்றாம் படமாக 31 மே 2004 அன்று ஐக்கிய இராச்சியசியத்திலும் மற்றும் 4 ஜூன் 2004 அன்று அமெரிக்காவில் வெளியானது. இந்த படம் விமர்சன மற்றும் வணிகரீதியான வெற்றி பெற்று உலகளவில் 796 மில்லியன் டாலர்களை வசூலித்தது. மற்றும் 2002 ஆம் ஆண்டு அதிக வசூல் செய்த இரண்டாவது படமாக அமைந்தது. இது 2004 ஆம் ஆண்டில் 77 வது அகாடமி விருதுகளில் சிறந்த அசல் இசை மற்றும் சிறந்த திரை வண்ணம் ஆகியவற்றிற்கு பரிந்துரைக்கப்பட்டது.  

இதன் நான்காம் பாகமான ஆரி பாட்டர் அண்டு த கோப்லட்டு ஆப் பயர் என்ற படம் 2005 ஆம் ஆண்டு வெளியானது.
# பி. வி. பார்த்தசாரதி

**பி. வி. பார்த்தசாரதி** என்பவர் (பிறப்பு: 1938) மதுரை மாவட்டம், திருமங்கலத்தைச் சேர்ந்த ஒரு தடகள வீரராவார். மாநில அளவில் மற்றும் உலகளவில் நடைபெற்ற தடை தாண்டுதல் போட்டிகளில் கலந்து கொண்டு பதக்கங்களை வென்றவர்.  

## வாழ்க்கைக் குறிப்பு
மதுரை மாவட்டம் திருமங்கலத்தில் பிறந்த இவர், தனது பள்ளிப்படிப்பை திருமங்கலம் பி.கே.என். பள்ளியிலும், பட்டப்படிப்பை சென்னை கிறித்துவக் கல்லூரியிலும், இயந்திரப் பொறியியல் படிப்பை சென்னை அண்ணா பல்கலைக்கழகத்திலும் முடித்தார். தனது பள்ளி ஆசிரியர் ஜெப்ரினின் ஊக்கத்தினால் தடைதாண்டும் போட்டிகளில் ஆர்வம் கொண்டு, கடந்த 50 ஆண்டுகளில் பல்வேறு பதக்கங்கள் பெற்றார். மேலும் இவர், பி.கே.என் பள்ளி மற்றும் கல்லூரியின் தலைவர் மற்றும் தாளாளராகவும், மதுரை மாவட்ட ரோட்டரி கிளப்புகளின் தலைவராகவும் பதவிவகித்துள்ளார்.  

## வென்ற போட்டிகள்
| ஆண்டு | இடம் | தடகள விழாக்கள் | போட்டிகள் | வென்ற நிமிடங்கள் |  |
| --- | --- | --- | --- | --- | --- |
| 1983 | புதுதில்லி | 2வது ஆசிய முன்னாள் தடகளவீரர்களுக்கான போட்டி | 400மீ ஓட்டப் பந்தயம் | 15.6 |  |
| 400மீ தடைதாண்டுதல் | 1.4 |  |  |  |  |
| 1992 | சிங்கப்பூர் | 13வது ஆசிய முன்னாள் தடகளவீரர்களுக்கான போட்டி | 100மீ தடைதாண்டுதல் | 15.6 |  |
| 1998 | மும்பை | 20வது தேசிய முன்னாள் தடகளவீரர்களுக்கான போட்டி | 300மீ தடைதாண்டுதல் | 50.8 |  |
| 2013 | பெங்களூரு | 34வது தேசிய முன்னாள் தடகளவீரர்களுக்கான போட்டி | 80மீ தடைதாண்டுதல் | 16.2 |  |
| 2014 | கோயமுத்தூர் | 35வது தேசிய முன்னாள் தடகளவீரர்களுக்கான போட்டி | 80மீ தடைதாண்டுதல் | 17.6 | } |
# அரியமங்கை

## அமைவிடம்
**அரியமங்கை**, தஞ்சாவூர் மாவட்டத்தில் அய்யம்பேட்டை ரயில் நிலையத்திற்குத் தென்மேற்கில் 1 கி.மீ. தொலைவில் உள்ளது. போக்குவரத்து வசதி கிடையாது.  

## கல்வெட்டு
சக்கராப்பள்ளி சோழர் கல்வெட்டால் இவ்வூரின் ஒரு பகுதியாக வளநகர் சக்கராப்பள்ளி இருந்ததாகக் குறிக்கப்படுவதால் இவ்வூரின் பெருமையையும் அறியமுடிகிறது. கல்வெட்டில் காணப்படும் அகழிமங்கலமே மருவி இன்று அரிமங்கை என்னும் மிகச்சிறிய குடியிருப்புப்பகுதியாக மாறியுள்ளது. சக்கராப்பள்ளி சப்தஸ்தானத்தில் இவ்வூரிலுள்ள கோயில் இரண்டாவது இடத்தைப் பெறுகிறது.
# நந்திமங்கை

**நந்திமங்கை** என்பது இந்தியாவில் தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு ஊர் ஆகும்.  

## அமைவிடம்
இவ்வூர் தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் 13 கி.மீ. நெடுஞ்சாலைக்குக் கிழக்காக 1 கி.மீ. தொலைவில் உள்ளது.  

## சப்தஸ்தானம்
திருச்சக்கராப்பள்ளி சப்தஸ்தானங்களுள் ஒன்றான திருப்புள்ளமங்கை சோழர் கல்வெட்டில் இவ்வூர் நடுவிற்சேரி எனக் குறிப்பிடப்பட்டுள்ளது. சக்கராப்பள்ளி சப்தஸ்தானத்தில் இவ்வூரிலுள்ள கோயில் நான்காம் இடத்தைப் பெறுகிறது.
# தாழமங்கை

## அமைவிடம்
**தாழமங்கை**, தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் பசுபதிகோயிலுக்கு முன்பாக சாலையின் மேற்புறம் உள்ளது.  

## சப்தஸ்தானம்
சக்கராப்பள்ளி சப்தஸ்தானத்தில் இவ்வூரிலுள்ள கோயில் ஆறாம் இடத்தைப் பெறுகிறது. செந்தலைத் தூண் கல்வெட்டுக்களில் காணப்படும் நித்தவினோதவளநாட்டு கிழார் கூற்றத்து பவதாயமங்கலமே மருவி இன்று தாழமங்கை எனப்படுகிறது. இதனை ஒட்டியே சுவடழிந்து போன சங்க காலம் தொட்டுப் புகழ்பெற்ற பெருநகரமான கிழார் இருந்திருக்கிறது.
# வட்டியூர்க்காவு சட்டமன்றத் தொகுதி

கேரளத்தின் திருவனந்தபுரம் மாவட்டத்தில் உள்ள சில ஊர்களைக் கொண்டு வட்டியூர்க்காவு சட்டசபைத் தொகுதி உருவாக்கப்பட்டது. வடக்கு திருவனந்தபுரம் சட்டமன்றத் தொகுதி என்ற பெயர் மாற்றப்பட்டு, வட்டியூர்க்காவு சட்டமன்றத் தொகுதி என்ற பெயரிடப்பட்டது.  

இந்த தொகுதி, திருவனந்தரபுரம் வட்டத்தில் உள்ள குடப்பனக்குன்னு, வட்டியூர்க்காவு ஆகிய ஊராட்சிகளையும், திருவனந்தபுரம் நகராட்சியின் 13, 15 முதல் 25 வரையும், 31 முதல் 36 வரையும் உள்ள வார்டுகளையும் கொண்டது. .